Es posa en marxa la nova programació cultural de l'Auditori Nou d'Alaquàs
29/03/2004 11:56:00

# Es posa en marxa la nova programació cultural de l'Auditori Nou d'Alaquàs

*   29/03/2004 11:56:00
*   [Imprimir](#)
*   Compartir
*    https://www.alaquas.org/documento.asp?id\_do=9128

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9128%2F0&title=Ajuntament%20d%27Alaqu%C3%A0s.%20Premsa.Es%20posa%20en%20marxa%20la%20nova%20programaci%C3%B3%20cultural%20de%20l%27Auditori%20Nou%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9128/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9128/9128_Form_4.jpg)](https://www.alaquas.org/ficheros/documentos/2004/2/9128/9128_Form_10.jpg "<a href='https://www.alaquas.org/ficheros/documentos/2004/2/9128/9128_Form_10.jpg' target=_blank><i class='fa fa-external-link' aria-hidden='true'></i>.Es posa en marxa la nova programació cultural de l'Auditori Nou d'Alaquàs</a>")

Vint-i-cinc actuacions de música, teatre i cinema ompliran la programació en els mesos de març, abril, maig i juny

L'Ajuntament d'Alaquàs ha preparat una variada i àmplia programació cultural per als propers mesos que farà que l'Auditori Nou esdevinga un punt d'encontre per a totes les i els amants de la música, el cinema i el teatre. L'agenda inclou vora vint-i-cinc actuacions per a tots els públics, que aniran desenvolupant-se al llarg dels caps de setmana fins a arribar l'estiu. Dins d'aquesta destaquen actuacions musicals i teatrals de grups locals i nacionals, així com la millor selecció de pel·lícules de cinema.

En l'àmbit teatral, aquest cap de setmana ha començat la programació amb la representació de l'obra "El Escaloncito" a càrrec de la Companyia El Teatret d'Alaquàs. Al mes d'abril, concretament els dies 23 i 24, actuarà el grup local Carabassa Teatre amb l'obra "La Lección".

Per al mes de maig està prevista l'actuació, el dia 15, de la Companyia Nas Teatre amb l'obra "Malas". En aquest mes també es celebrarà la campanya Anem al Teatre, dirigida especialment per a totes les i els alumnes dels col·legis d'Alaquàs. Del 24 al 28 de maig es realitzarà la VII Mostra de Teatre escolar en què participaran els col·legis d'Alaquàs: González Gallarza, Sanchis Almiñano, Vila d'Alaquàs, Madre Josefa Campos, Olivar I i Bonavista.

Dins de la programació teatral destaquen també les representacions previstes per al mes de juny. El dia 4, el grup d'iniciació de l'Escola de teatre Joan Alabau representarà l'obra "El Mundo al revés". El divendres 11, el protagonisme el rebrà el Grup l'Escoleta amb l'obra "La risa dormida". El diumenge dia 12, l'entreteniment ens l'oferiran la Companyia Titiriteros de Binéfar amb l'obra "La Fábula de la Raposa". El divendres 18 i dissabte 19 actuarà la Companyia El Teatret d'Alaquàs amb l'obra 3 COCTEAU. I ja per finalitzar les actuacions teatrals de juny, el Grup L'Olivar de la UMA representarà l'espectacle musical "Alaquàs: tradició i futur". Al mes de juliol actuarà el grup de formació de l'escola de teatre Joan Alabau i el diumenge 11 de juliol el grup del Centre Social Benàger.

Parlant de música per a l'Auditori, la programació s'estrenarà el divendres 2 d'abril amb un Concert Coral a càrrec dels cors de l'escola de la Unió Musical d'Alaquàs a les 18 hores. El dissabte 3 d'abril a les 19 hores actuarà la formació vocal de cambra Neocantes interpretant "Romances y letras". El diumenge dia 4 a les 19 hores actuaran la Banda d'Iniciació, la Banda Juvenil i l'Orquestra de la UMA, i hi haurà també un concert a càrrec de la Banda Simfònica de la UMA. Per a finalitzar les actuacions musicals del mes d'abril, el divendres 30 a les 20:15 de la vesprada actuarà a l'escenari de l'Auditori la Banda Simfònica del Concervatori de Segòvia.

La música continuarà al mes de maig. El divendres 21 de maig a les 20 hores actuarà la Rondalla Mestre Serrano. El dissabte 22 a les 22:30 hores de la nit tindrà lloc un concert a càrrec del Grup de Percussió "Amores" i la companyia de dansa PATAS ARRIBAS amb l'obra TINAJAS. El dia 28 actuarà la Banda d'Iniciació de la Unió Musical d'Alaquàs i el dia 29 es farà el concert de presentació del CD de la Banda Simfònica de la Unió Musical d'Alaquàs. Al mes de juliol, el dia 2 actuaran els cors de l'Escola de la Unió Musical d'Alaquàs, el dissabte 3, la Banda d'Iniciació i el dia 24 la Banda Simfònica.  
   
La programació cultural es completarà amb una selecció de pel·lícules de cinema. El diumenge 28 de març es projectarà la pel·lícula "La sonrisa de la Mona Lisa"; el 18 d'abril "Looney Tunes, de nuevo en acción"; el 25 d'abril "Pegado a ti"; el dia 2 de maig "Te doy mis ojos"; el 9 de maig "La Mansión encantada". Totes les pel·lícules es projectaran en dos sesssions, a les 16:30 i a les 19:30 hores.